**Ministru kabineta noteikumu projekta**

**“Grozījumi Ministru kabineta 2011.gada 13.decembra noteikumos Nr.960 „Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums  |  Ministru kabineta noteikumu projekts “Grozījumi Ministru kabineta 2011.gada 13.decembra noteikumos Nr.960 „Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību”” (turpmāk – noteikumu projekts) sagatavots saskaņā ar Atkritumu apsaimniekošanas likuma 6.panta 2. un 3.punktu un likuma „Par radiācijas drošību un kodoldrošību” 3.panta trešo daļu. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gadā Valsts vides dienests (turpmāk – VVD) izsniedzis 59 licences melno un krāsaino metālu atgriezumu un lūžņu iepirkšanai Latvijā (turpmāk – licence), 2013.gadā – 26 licences, 2014.gadā – 17 licences, 2015.gadā – 59 licences.Informācija par izsniegtajām, grozītajām, anulētajām licencēm ir publiski pieejama Valsts vides dienesta tīmekļa vietnē sadaļā „Publikācijas un statistika”, apakšsadaļā „Statistikas dati” *Statistika vides aizsardzības un dabas resursu izmantošanas, zvejas, radiācijas drošību un kodoldrošības kontrolē* - http://www.vvd.gov.lv/publikacijas-un-statistika/statistikas-dati/.Vides aizsardzības un reģionālās attīstības ministrija (turpmāk – VARAM) un VVD ir konstatējis šādas problēmas, praksē piemērojot Ministru kabineta 2011.gada 13.decembra noteikumus Nr.960 „Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību” (turpmāk – MK noteikumi Nr.960):1. atbilstoši Ministru kabineta **2015.gada 22.septembra noteikumu Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” 5.2.3.punktam** nodokļu maksātāju struktūrvienības Valsts ieņēmumu dienestā reģistrējamas 10 dienu laikā no to izveidošanas dienas atbilstoši tā nodokļu maksātāja juridiskajai adresei, kurš izveidojis struktūrvienību. Saskaņā ar likuma „Par nodokļiem un nodevām” 1.panta 24.punktā ietverto definīciju struktūrvienība ir juridiskās personas vai uz līguma vai norunas pamata izveidotu fizisko un juridisko personu grupu, vai to pārstāvju (citas personas) teritoriāli nošķirta saimnieciska vienība, kuras atrašanās vietā tiek veikta saimnieciskā darbība Latvijas Republikā vai ārpus tās.

Tādējādi būtu nepieciešams papildināt MK noteikumu Nr.960 6. un 7.punktu ar prasību iesniegumā norādīt informāciju par noliktavas struktūrvienības reģistrācijas numuru nodokļu maksātāju reģistrā *(ja komersanta struktūrvienības adrese nesakrīt ar komersanta juridisko adresi)*;1. jāprecizē MK noteikumu Nr.960 11. un 12.punkts, tā kā VVD iekšējā informācijas sistēma paredz iespēju publicēt izsniegtās licences melno un krāsaino metālu atgriezumu un lūžņu iepirkšanai Latvijas Republikas teritorijā (turpmāk – licence), kas faktiski tiek arī darīts. Šajā gadījumā būtu analoģiska rīcība, kā ar izsniegtajām atļaujām A un B kategorijas piesārņojošo darbību veikšanai, tehniskajiem noteikumiem, kas tiek publicēti VVD tīmekļa vietnē.
2. MK noteikumu Nr.960 16.punktā ir noteikti licences anulēšanas gadījumi. Vēršam uzmanību, ka atbilstoši likuma „Par nodokļiem un nodevām” 34.1panta regulējumam Valsts ieņēmumu dienestam ir tiesības apturēt nodokļu maksātāja saimniecisko darbību, ja ir konstatēts vismaz viens no minētajā tiesību normā uzskaitītajiem pārkāpumiem. Saskaņā ar likuma „Par nodokļiem un nodevām” 34.1 panta devīto daļu nodokļu maksātājam, kuram Valsts ieņēmumu dienests apturējis saimniecisko darbību, aizliegts pildīt maksājumu saistības un veikt darījumus, izņemot šā panta desmitajā daļā paredzēto gadījumu. Atbilstoši likuma „Par nodokļiem un nodevām” 34.1 panta sestās daļas 4.punktam, Valsts ieņēmumu dienests triju darbdienu laikā pēc lēmuma par nodokļu maksātāja saimnieciskās darbības apturēšanu pieņemšanas iesniedz ministrijām, pašvaldībām un citām institūcijām obligāti izpildāmu prasību apturēt nodokļu maksātājam izsniegto speciālo atļauju (licenci) veikt komercdarbību. Tā kā pēc saimnieciskās darbības apturēšanas komersants nav tiesīgs turpināt to veikt, lai saskaņotu noteikumu un likuma „Par nodokļiem un nodevām” normas, būtu jāpapildina MK noteikumu Nr.960 16.punktu ar 16.9.apakšpunktu šādā redakcijā:

„16.9. ir apturēta komersanta saimnieciskā darbība.”.Būtu jāsvītro arī MK noteikumu Nr.960 16.7.apakšpunkts, tā kā saskaņā ar Administratīvā procesa likuma 70.panta trešo daļu administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.1. MK noteikumu Nr.960 20.punktā ir noteikta prasība pievienot valsts nodevas samaksu apliecinošu dokumentu. Šādu prasību noteikt nav pamata, jo tā ir pretrunā ar Valsts pārvaldes iekārtas likuma 10.panta astotajā daļā noteikto. Turklāt saskaņā ar Ministru kabineta 2010.gada 12.oktobra noteikumos Nr.972 “Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” noteikto regulējumu nodevas iekasētājam ir pienākums pārliecināties, ka personas maksājums ir saņemts attiecīgajā valsts budžeta kontā Valsts kasē. Tādējādi MK noteikumu Nr.960 20.punktā nepieciešams svītrot vārdus “un komersants vai tā pilnvarota persona ir iesniegusi maksājuma apliecinājuma dokumentu papīra formā vai elektroniski”.
2. nepieciešams precizēt MK noteikumu Nr.960 26.punktu, nosakot, no kādiem komersantiem ir atļauts iepirkt specifiskus, MK noteikumu Nr.960 24.punktā minētos krāsaino metālu lūžņus, lai mazinātu administratīvo slogu komersantiem, kuru saimnieciskā darbība nav saistīta ar melno un krāsaino metālu lūžņu iepirkšanu;
3. MK noteikumu Nr.960 42.punkts noteic, ka noteikumos minēto prasību izpildi attiecībā uz radiācijas drošības un kodoldrošības uzraudzību un kontroli Latvijā nodrošina VVD Radiācijas drošības centrs. Ievērojot, ka arī citi VVD inspektori nodrošina pārbaudes melno un krāsaino metālu atgriezumu un lūžņu iepirkšanas punktos, tad noteikumu projekts paredz izslēgt atsauci uz Radiācijas drošības centru, paplašinot to inspektoru loku, kuri ir tiesīgi veikt kontroli;
4. ar MK noteikumiem Nr.960 ir pārņemtas atsevišķas Padomes 2013.gada 5.decembra Direktīvas 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom prasības.

Ar noteikumu projektu paredzēts:* precizēt noteikumu Nr.960 6.un 7.punktu saistībā ar informācijas sniegšanu par metāllūžņu noliktavas struktūrvienības reģistrācijas numuru nodokļu maksātāju reģistrā, ja komersanta struktūrvienības adrese nesakrīt ar komersanta juridisko adresi;
* precizēt, ka VVD trīs darbdienu laikā ievieto savā tīmekļa vietnē informāciju par izsniegtajām licencēm, to grozījumiem un licenču anulēšanu;
* precizēt nosacījumus, kad VVD pieņem lēmumu anulēt licenci;
* svītrot prasību komersantam iesniegt VVD maksājuma apliecinājuma dokumentu papīra formā vai elektroniski;
* precizēt, ka atbilstoši MK noteikumu Nr.960 24.punktam specifiskos metāllūžņu veidus komersanti drīkst iepirkt tikai no tāda komersanta, kuram ir vai nu licence lūžņu iepirkšanai, licence elektroenerģijas pārvadei vai sadalei, vai apliecinājums par lūžņu izcelsmi, kas radušies saimnieciskās darbības rezultātā;
* precizēt, ka radiācijas un kodoldrošības uzraudzību un kontroli veic VVD;
* precizēt informatīvo atsauci uz Eiropas Savienības direktīvām.
 |
| 3. | Projekta izstrādē iesaistītās institūcijas | VARAM, VVD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuriem ir izsniegtas licences.Privātpersonas, kuru saimnieciskās darbības rezultātā rodas melno un krāsaino metālu lūžņi.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ieviest jaunas administratīvās procedūras. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | **Noteikumu projekta 6. un 7. punktā noteikts pienākums Valsts vides dienestam ievietot informāciju Valsts vides dienesta tīmekļa vietnē noteiktā laika termiņā. Iepriekšminētās darbības uzskatāmas par administratīvajām izmaksām valsts pārvaldei****F - Vidējā alga vispārējā vadības sektorā, stundas likme 5,05euro****L – nepieciešamais laiks informācijas sagatavošanai - 178,2 stundas gadā****N – subjektu skaits – 1 Valsts vides dienests****b- informācijas sniegšanas biežums – 1 reizi****C = (f x l) x (n x b)****C= (5,05 x 178,2) x (1X1) = 899,23 eiro** |
| 4. |  Cita informācija |  Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumos Nr.960 iekļautas tiesību normas, kas izriet no:1) Padomes 2003.gada 22.decembra Direktīvas 2003/122/Euratom par slēgtu augstas radioaktivitātes starojuma avotu un bezīpašnieka jonizējošā starojuma avotu kontroli (turpmāk – Direktīva 2003/122/Euratom);2) Padomes 2013.gada 5.decembra direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom (turpmāk – Direktīva 2013/59/Euratom). |
| 2. | Citas starptautiskās saistības |  |
| 3. | Cita informācija |  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Direktīva 2003/122/Euratom;2) Direktīva 2013/59/Euratom. |
| A | B | C | D |
| Direktīvas 2013/59/Euratom 16.panta 1. un 2.punkts | MKN960[[1]](#footnote-1) 36., 37., 38. un 39.punkts;Likuma „Par radiācijas drošību un kodoldrošību” 5.panta 7.punkts, 9.panta 2.1daļa; MKN535[[2]](#footnote-2) 38., 39., 49., 41., 42., 43. un 44.punkts | Ieviests pilnībā | Neparedz stingrākas prasības |
| Direktīvas 2013/59/Euratom 92.panta 2.punkts | MKN960 40. un 42.punkts;Likuma „Par radiācijas drošību un kodoldrošību” 5.panta 7.punkts, 9.panta otrā daļa un 2.1 daļa;Viss MKN535 saturs kopumā.  | Ieviests pilnībā | Neparedz stingrākas prasības |
| Direktīvas 2013/59/Euratom 93.panta 2.punkts | MKN960 40.punkts;Likuma „Par radiācijas drošību un kodoldrošību” 5.panta 7.punkts, 9.panta otrā daļa un 2.1 daļa;Viss MKN535 saturs kopumā.  | Ieviests pilnībā | Neparedz stingrākas prasības |
| Direktīvas 2003/122/Euratom 8.panta 2.punkts | MKN960 36., 37., 38., 39., 40. un 41.punkts; Likuma „Par radiācijas drošību un kodoldrošību” 9.panta 2.1 daļa un 30.panta otrā daļa; MKN535 38., 39., 40., 41., 42., 43., un 44.punkts. | Ieviests pilnībā | Neparedz stingrākas prasības |
| Direktīvas 2003/122/Euratom 9.panta 3.punkts | MKN960 36., 37., 38., 39., 40. un 41.punkts;Likuma „Par radiācijas drošību un kodoldrošību” 5.panta 7.punkts, 9.panta otrā daļa un 2.1 daļa;Viss MKN535 saturs kopumā. | Ieviests pilnībā | Neparedz stingrākas prasības |
| Direktīvas 2003/122/Euratom 10.pants | MKN960 40. un 41.punkts; Likuma „Par radiācijas drošību un kodoldrošību” 5.panta 7.apakšpunkts un 30.panta otrā daļa;MKN152 62.2.apakšpunkts; MKN535 37.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | 1) Atsevišķas Direktīvas 2003/122/Euratom prasības ir pārņemtas likumā „Par radiācijas drošību un kodoldrošību”, Ministru kabineta 2002.gada 19.marta noteikumos Nr.129 „Prasības darbībām ar radioaktīvajiem atkritumiem un ar tiem saistītajiem materiāliem”, Ministru kabineta 2002.gada 9.aprīļa noteikumos Nr.149 „Noteikumi par aizsardzību pret jonizējošo starojumu”, Ministru kabineta 2015.gada 22.septembra noteikumos Nr.535 „Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos” un Ministru kabineta 2015.gada 22.decembra noteikumos Nr.752 „Kārtība, kādā licencē un reģistrē darbības ar jonizējošā starojuma avotiem”. 2) Direktīva 2003/122/Euratom zaudēs spēku līdz ar Direktīvas 2013/59/Euratom stāšanos spēkā.3) Direktīvas 2013/59/Euratom prasības nacionālajos tiesību aktos jāpārņem līdz 2018.gada 6.februārim. Līdz ar to visas Direktīvas 2013/59/Euratom prasības tiks pārņemtas vairākos tiesību aktos. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļa vietnē ([www.varam.gov.lv](http://www.varam.gov.lv)) publiskai sabiedriskai apspriešanai no 2016.gada 18.marta līdz 2016.gada 6.aprīlim. |
| 3. | Sabiedrības līdzdalības rezultāti | **Tika saņemti AS “Augstsprieguma Tīkls” un Baltijas Metāllūžņu pārstrādātāju asociācijas viedokļi par noteikumu Nr.960 24.punkta redakciju.** **Saņemtie viedokļi tika ņemti vērā daļēji, sagatavojot noteikumu Nr.960 26.punkta kompromisa redakciju (noteikumu projekta 11.punkts).** |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu valsts pārvaldes institūciju izveidi. Noteikumu projekts neparedz esošo valsts pārvaldes institūciju likvidāciju vai reorganizāciju. |
| 3. | Cita informācija | Nav |

*Anotācijas III, IV sadaļa – projekts šīs jomas neskar.*

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

06.07.2016.; 10:00

1993

I.Donina

67026515; ilze.donina@varam.gov.lv

1. MKN960 - Ministru kabineta 2011.gada 13.decembra noteikumi Nr.960 „Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību” [↑](#footnote-ref-1)
2. MKN535 - Ministru kabineta 2015.gada 22.septembra noteikumi Nr.535 „Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos” [↑](#footnote-ref-2)